**LĒMUMS**

Liepājā

|  |  |
| --- | --- |
| 2024. gada 18. aprīlī | Nr.183/4  (prot. Nr.4, 42.§) |

Par izsoles noteikumu apstiprināšanu

nekustamā īpašuma Zemgales ielā 7

atkārtotai izsolei

Lai apstiprinātu otrās elektroniskās izsoles noteikumus, tostarp izsoles sākumcenu, atsavināšanai nodotajam nekustamajam īpašumam, kura pirmā elektroniskā izsole ir bijusi nesekmīga, Publiskas personas mantas atsavināšanas likuma 3. panta pirmās daļas 1. punktu un 3. panta otro daļu, 4. panta pirmo un otro daļu, 5. panta pirmo un piekto daļu, 29.1 pantu, 29.2 panta pirmo daļu, 29.3 pantu, 31. panta pirmo daļu, 32. panta pirmās daļas 1. punktu, 34. pantu un 36. panta pirmo daļu, Pašvaldību likuma 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", Liepājas valstspilsētas pašvaldības domes 2023. gada 16. novembra lēmumu Nr.417/12 "Par neizīrētu nekustamo īpašumu atsavināšanu" un 2024. gada 25. janvāra lēmumu Nr.30/1 "Par izsoles noteikumu apstiprināšanu nekustamā īpašuma Zemgales ielā 7 izsolei", izskatot elektronisko izsoļu vietnē <https://izsoles.ta.gov.lv/> sagatavoto 2024. gada 5. marta Aktu par izsoles atzīšanu par nenotikušu Nr.3505407/0/2024-AKT atsavināmajam objektam, nekustamajam īpašumam Zemgales ielā 7, Liepājas valstspilsētas pašvaldības Dzīvojamo māju privatizācijas komisijas 2024. gada 13. marta lēmumu (sēdes protokols Nr.13/2.2.20) un Liepājas valstspilsētas pašvaldības domes pastāvīgās Finanšu komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Atzīt Liepājas valstspilsētas pašvaldībai piederošā nekustamā īpašuma Zemgales ielā 7, Liepājā, kadastra numurs 1700 002 0122, pirmo elektronisko izsoli ar augšupejošu soli par nenotikušu.

2. Apstiprināt nekustamā īpašuma Zemgales ielā 7, Liepājā otrās elektroniskās izsoles ar augšupejošu soli sākumcenu 213700 EUR (divi simti trīspadsmit tūkstoši septiņi simti *euro*).

3. Izdot Liepājas valstspilsētas pašvaldības domes 2024. gada 18. aprīļa noteikumus Nr.18 "Nekustamā īpašuma Zemgales ielā 7, Liepājā (kadastra Nr.1700 002 0122) otrās elektroniskās izsoles noteikumi".

4. Uzdot Liepājas Nekustamā īpašuma pārvaldei Publiskas personas mantas atsavināšanas likumā noteiktajā kārtībā organizēt īpašuma atsavināšanu.

5. Uzdot Liepājas valstspilsētas pašvaldības Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas Nekustamā īpašuma pārvaldei sagatavot nekustamā īpašuma pirkuma līgumu.

7. Pilnvarot Liepājas Nekustamā īpašuma pārvaldes vadītāju Liepājas valstspilsētas pašvaldības vārdā parakstīt nekustamā īpašuma pirkuma līgumu.

8. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai, Liepājas Nekustamā īpašuma pārvaldei (galvenajai grāmatvedei) | |